projecte-aina/catalan_government_crawling huggingface dataset:
Commemoració de la Setmana Internacional dels Arxius (del 3 al 10 de juny de 2019)
La Setmana Internacionals dels Arxius promoguda pel Consell Internacional d'Arxius gira sobre els Arxius del segle XXI, com seran els arxius del futur?
Com podrem fer front a la preservació digital?
Per donar resposta aquestes preguntes us oferim tres emissions en directe, dues des de l'arxiu, dels programes de ràdio següents:
Vine a l'Arxiu Comarcal del Vallès Occidental i Històric de Terrassa, i no et perdis l'oportunitat de veure i escoltar en directe els programes.
En els tres programes presentarem el Salvavides Digital, criteris per preservar els teus documents digitals, a l'abast de tothom, amb solucions lògiques i pràctiques per tot tipus d'usuari.
Vine a l'arxiu i participa de la Setmana Internacional dels Arxius!
Disponible la fitxa de fons i el catàleg a 'Arxius en Línia'
Ja està disponible el catàleg en línia de la Comandància Militar de Terrassa (1850-1881)
Ja es pot consultar el catàleg en línia de la documentació d'aquesta universitat
L'arxiu romandrà tancat el 24 i 31 de desembre per la tarda i el 2 i 5 de gener tot el dia
Presentació del número 29 de la Revista 'TERME', el dimecres 17 de desembre a les 19h. a la sala d'actes de l'Arxiu Comarcal del Vallès Occidental
L'Arxiu Històric de Terrassa - Arxiu Comarcal del Vallès Occidental conjuntament amb Terrassa Centre ha engegat una nova iniciativa de participació ciutadana, aquesta vegada sobre la cuina dels nostre avantpassats
Us presentem una nova edició de la col·lecció de llibres que edita TerrassaCentre amb la recerca i la redacció de continguts de l'Arxiu Històric de Terrassa - Arxiu Comarcal del Vallès Occidental.
Aquest any us convidem a conèixer la cuina dels nostres avantpassats terrassencs a través d'un joc digital molt dinàmic.
Ens agradaria que aquesta activitat us servís, pares i mares, per compartir una bona estona amb els vostres fills i junts descobrir la història i origen de la nostra ciutat través de la cuina.
Hauràs d'obrir el joc al teu mòbil o qualsevol altre dispositiu electrònic a través d'un codi QR, que trobaràs a botigues associades a TerrassaCentre o entrant a cuinaperduda.com.
Hem omplert els aparadors de les botigues del centre amb un plafons explicatius que donen la resposta correcta a les preguntes que trobareu al joc.
Només hauràs de buscar el plafó que contingui la resposta a la pregunta que se't formuli.
Una vegada hagis contestat segueix amb la següent pregunta i així fins al final.
Un cop acabat el joc t'apareixerà una pantalla amb la teva puntuació i el missatge de si has aconseguit el llibre "La Cuina Perduda de Terrassa"
Una vegada hagi sortit la pantalla on t'informa que has guanyat el llibre: clica el botó "aconsegueix-lo" i omple amb les teves dades el formulari que apareixerà.
Aquest s'enviarà automàticament a l'Associació TerrassaCentre on es posaran en contacte amb tu perquè vagis a recollir el teu exemplar de La Cuina Perduda de Terrassa.
1.- La participació és oberta a tothom, grans i petits.
Només cal un dispositiu amb connexió a Internet.
2.- Podràs jugar des del 18 d'octubre fins al 16 de novembre de 2019
3.- Una vegada hagis acabat el joc és imprescindible registrar-se amb el nom, telèfon i correu electrònic.
Rebràs en breu un missatge que et donarà la informació necessària per aconseguir el teu exemplar de La Cuina Perduda de Terrassa.
4.- Només es lliurarà un llibre per concursant i guanyador.
5.- Les dades personals que ens facilitis no tenen cap altra finalitat que la de contactar per tal de comunicar-te on i quan recollir el teu llibre.
El passat 27 de novembre es va formalitzar la donació del fons familiar Pi de la Serra
Detall de la portada d'un epistolari de la Família Pi de la Serra (s.
Les hereves del fons de la família Pi de la Serra van formalitzar el passat dijous 27 de novembre la donació del seu fons familiar.
Gràcies a aquesta donació podreu accedir a més d'un miler de documents que ens ajuden a entendre l'evolució d'una família catalana, des dels seus orígens agrícoles en el segle XIII fins a la seva reconversió industrial a finals del s.
Ja teniu disponibles a "Arxius en línia" el catàleg, amb més de 300 entrades, entre pergamins, fotografies, llibretes de notes, fragments de còdexs i postals.
Veniu a consultar-ho a l' Arxiu Comarcal del Vallès Occidental!
Clica aquí per accedir al catàleg de la família Pi de la Serra
Josep Maria Abad, Miquel Estirado i Francisco Fuentes presenten la seva nova publicació el dimarts 16 de desembre, a la sala d'actes de l'Arxiu Comarcal del Vallès Occidental
Producción de guerra' fa un recorregut per la indústria de guerra i, en concret, en la producció terrassenca de la pistola Ascaso, amb la presència de Joan Ullés, testimoni d'aquest fet.
Presentació del número 28 de la Revista d'Humanitats de l'Urgell
El Museu Comarcal de l'Urgell, l'Arxiu Comarcal de l'Urgell i el Museu de la Mecanització Agrària Cal Trepat de Tàrrega coediten aquesta publicació que enguany arriba al seu número 28.
L'acte de presentació, a càrrec de Jaume Perarnau director del mNACTEC,, serà el dimarts 22 d'abril a les 20 h a l'Arxiu Comarcal de l'Urgell (Carrer de les Sitges, 4, Tàrrega).
El proper 8 de maig a l'Arxiu Comarcal de l'Urgell
El número vuit de la col·lecció Ardèvol de l'Arxiu Comarcal de l'Urgell (ACUR) ens aporta un recull riquíssim de dades sobre els hàbits i la vida quotidiana de la Tàrrega del segle XIV.
No es tracta, però, de la història a què ens tenen acostumats les cròniques medievals, els registres notarials, la burocràcia administrativa.
És la història dels petits, la que es troba aquí.
Aquestes faltes, algunes d'elles escrites com un relat breu, salven aquests moments de la vida de la gent normal, en aparença intranscendents, de l'oblit.
La sèrie de llibres de multes de l'ACUR és excepcional, tant pel nombre d'unitats conservades com per la raresa d'aquest gènere de llibres.
Carrer de les Sitges, 4 (Tàrrega)
La Festa Major sempre ha estat així?
Quan es van fer els primers gegants a Terrassa?
Totes aquestes respostes, el proper divendres 20 a les 19 h.
El proper dimecres 21 de març teniu una cita ineludible a l'arxiu.
Us proposem un recorregut diferent, la visió del sexe que tenien els terrassencs de fa més de tres-cents anys a través de la documentació judicial que ha perdurat fins als nostres dies
Conferència sobre els processos de bruixeria que va patir Terrassa a inicis del segle XVII, reconstrucció dels fets, identificació de les acusades, tot basat en documentació original
Avui, Dia Internacional de les Dones ens hem proposat donar a conèixer aquells fons protagonitzats per dones i entitats constituïdes principalment per dones
Activitats relacionades amb el paper de la dona al llarg de la història a partir de documents originals d'arxiu.
Publicada la memòria d'activitats del 2017.
Voleu saber com vivien i amb qui vivien?
Us convidem a cavar en la mina d'informació autèntica més gran de l'arxiu, el fons notarial de Terrassa, més de 2.900 registres us esperen!
Pel Dia Internacional dels Arxius presentem els resultats de la campanya "Tu Com ho dius?" dedicada als mots propis del parlar terrassenc
Disponible l'inventari del Sant Esperit i Sant Pere de Terrassa a arxius en línia
En motiu del II Cicle de Cultura Medieval de Terrassa et convidem a descobrir els fragments de còdexs de l'Arxiu Comarcal del Vallès Occidental - Arxiu Històric de Terrassa
Ahir, dilluns 16 de març de 2015, es va formalitzar la donació del fons de la Mina Pública d'Aigües de Terrassa S.A. (1842-1942) a l'Arxiu Comarcal del Vallès Occidentall-Arxiu Històric de Terrassa, un fons clau per entendre la història contemporània de Terrassa i la Revolució Industrial a Catalunya
Teniu pendent una recerca i no sabeu per on començar?
Voleu saber què tenim a l'Arxiu en un cop d'ull?
En motiu de l'exposició itinerant "Controles?" ens hem fet preguntat, tenim documentació sobre drogues i adiccions?
La resposta la teniu en aquesta exposició, una punxada a la documentació d'arxiu
Presentació del número 29 de la Revista 'TERME', el dimecres 17 de desembre a les 19h. a la sala d'actes de l'Arxiu Comarcal del Vallès Occidental
A càrrec del Centre d'Estudis Històrics de Terrassa, l'Arxiu Històric de Terrassa i l'Arxiu Comarcal del Vallès Occidental.
Ja es pot consultar el catàleg en línia de la documentació d'aquesta universitat
Escut de la Universitat Forana de Sant Pere de Terrassa
Podeu accedir al catàleg de la Universitat Forana de Sant Pere de Terrassa mitjançant l'aplicació d'"Arxius en línia: Cercador de fons i documents"
Clica a aquí per accedir al catàleg
Ja està disponible el catàleg en línia de la Comandància Militar de Terrassa (1850-1881)
Segell de la Comandància Militar de Terrassa
Efectivament, a Terrassa hi havia militars, i, l'Arxiu ja disposa del catàleg en línia relatiu a aquesta documentació.
Durant l'època liberal Terrassa disposava d'una guarnició militar.
No conservem gaires documents de la comandància militar, però creiem que és bàsica per entendre com s'organitzava l'exèrcit durant les guerres carlines i les revoltes cantonalistes que fustigaren la Catalunya del segle XIX.
Clica a aquí per accedir al catàleg
Disponible la fitxa de fons i el catàleg a 'Arxius en Línia'
Plànol del caça alemany Focke Wulf 198, extret d'un informe del 2 de novembre de 1940
Ja es pot consultar en línia el catàleg del fons personal d'Ángel Salas Larrazábal.
El 26 de gener de 1939 van entrar les tropes nacionals a Terrassa, a les tres de la tarda.
Aquest és un personatge clau per entendre el vessant militar de la Guerra Civil espanyola.
Ángel Salas participà de manera destacada en el bàndol nacional, com a pilot de caça.
Alguns fets destacables: formà part de l'esquadra de transport Dragon Rapide que dugué als generals Mola i Franco a la península, fou escorta de la Legió Cóndor, fou un dels cinc pilots amb més victòries, fou condecorat per la seva participació al front rus amb la División Azul.
Però a part de les seves gestes bèl·liques i de la seva posterior escalada en la jerarquia militar, volem destacar la perla d'aquest fons personal: còpies d'informes sobre l'evolució de la II Guerra Mundial i sobretot relatius a les innovacions en matèria d'aviació miliar.
Aquest és un fons inèdit i una oportunitat d'or per qualsevol investigador, interessat o curiós sobre la Guerra Civil espanyola o sobre la II Guerra Mundial.
Si voleu consultar-lo teniu les portes obertes!
En aquest enllaç podreu accedir a la descripció dels llibres i documents que conté el fons d'aquest aviador de la Guerra Civil
Presentació del darrer número de Terme.
L'acte es completarà amb la conferència Els milicians terrassencs de la columna Macià-Companys: lluitadors de l'ideal, a càrrec de Marc Ferrer i Murillo.
L'Arxiu Comarcal del Vallès Occidental - Arxiu Històric de Terrassa us desitja un feliç 2019!
El proper 9 de gener inaugurem l'exposició "Dones i l'Anarquisme espanyol" juntament amb dues conferències que reflexionen sobre aquest moviment polític des de la perspectiva de gènere.
El proper dia 7 de desembre l'arxiu romandrà tancat.
Destacada font per a la història de la ciutat de Tàrrega
Holm Hoffmann en el procés de digitalització
La passada primavera, entre els mesos de març i maig, es van digitalitzar 500 negatius sobre plaques de vidre del fons Miquel Martí i Florensa custodiats en aquest arxiu.
Aquest pintor, decorador, fotògraf i docent va néixer a Tàrrega el 30 d'agost de 1895.
L'any 1920. amb Antoni Secanell, va obrir un estudi fotogràfic.
Tot i que el negoci no va ser gaire regit, van haver de tancar-lo cinc anys desprès, Martí Florensa no va abandonar mai la seva afició a la fotografia.
I el seu llegat fotogràfic ha esdevingut una font destacada per conèixer una part de la història contemporània de Tàrrega.
El projecte de la seva neteja i digitalització ha estat possible gràcies al conveni signat entre l'Ajuntament de Tàrrega i l'Associació Alba per la realització de pràctiques de diverses persones del Programa alemany Hallo a l'ACUR.
Aquestes tasques han estat realitzades gràcies a la col·laboració de la Sra.
Holm Hoffmann, provinents del projecte Perspektive?
Les inscripcions per aquest nou curs de l'ACUR començaran a partir del dia 22 de setembre
A partir del dilluns 22 de setembre es podran realitzar les inscripcions a aquest curs pràctic de cal·ligrafia organitzat per l'Arxiu Comarcal de l'Urgell (ACUR).
El curs s'iniciarà el dia 11 d'octubre i durant 6 sessions els mesos d'octubre i novembre es farà una aproximació pràctica a la cal·ligrafia carolina i les escriptures dels Privilegis de Tàrrega.
L'escriptura carolina o carolíngia, en nom de Carlemany, és la base de la nostra minúscula d'avui i, comprimida, de la gòtica rotunda de la recopilació dels Privilegis de Tàrrega.
Durant el curs farem sessions pràctiques de les formes carolines i llur compressió cap a les formes que trobem als manuscrits conservats a l'Arxiu.
La inscripció es fa mitjançant l'abonament del preu del curs i fent arribar el resguard de l'ingrés (original o digitalització), juntament amb la butlleta d'inscripció complimentada a l'Arxiu Comarcal de l'Urgell (carrer de les Sitges, 4 de Tàrrega o a l'adreça electrònica acurgell.cultura @ gencat.cat )
Inici de les inscripcions el 22 de setembre i fins el dia 3 d'octubre de 2014.
Projecte per a la elaboració d'un fons d'matges 3D dels targarins contemporanis
El fotògraf de Tàrrega Jaume Solé i l'Arxiu Comarcal de l'Urgell impulsen per 3r any consecutiu un fons d'imatges en 3D per reflectir el perfil contemporani dels habitants de la capital de l'Urgell.
Es tracta d'una iniciativa pionera que retrata en relleu la ciutadania que es presti voluntàriament a formar part d'aquest arxiu fotogràfic antropològic.
L'objectiu d'aquesta acció és documentar en 3D, els estils estètics (pentinats, maquillatge, complements i roba) i els canvis físics que es van produint entre els habitants de Tàrrega.
Per aquest motiu esperem comptar, en la mesura del possible, amb la participació de les persones que van participar en les dues edicions anteriors.
La recopilació d'imatges que s'inicià l'any 2011, continua amb la voluntat de seguir treball durant la pròxima dècada.
La Retra (t)acció 4.0 es farà en el marc de la Fira d'Artistes i Activitats Tradicionals, que se celebrarà del dia 6 al 8 de desembre a Tàrrega.
Durant aquest dies es convidarà al públic assistent a participar en aquests projecte i es continuaran captant les imatges.
L'Arxiu Comarcal del Pallars Jussà (ACPJ) fou inaugurat el dia 12 de febrer de 2009.
Té la seva seu en un singular edifici de nova planta, dissenyat pels arquitectes Joan Arnalot Montané i Elena Belart Calvet.
Està situat al solar de l'antiga Casa Sullà, nissaga nobiliària trempolina que es remunta al segle xv, procedents de Salàs de Pallars, en el casc antic de la ciutat de Tremp, capital de la comarca, entre els carrers de Soldevila i Mercadal, on trobem també la seu del Consell Comarcal del Pallars Jussà.
En l'actualitat, l'ACPJ disposa d'uns 1.300 metres lineals de documentació, procedents de 125 fons documentals, entre els quals destaca especialment el fons del Districte Notarial de Tremp, amb més de 1.000 volums des del segle XV fins al segle XX.
L'ACPJ custodia documentació d'una cronologia extrema que va des del segle XI fins al XXI i ocupa quasi un 25% de la seva capacitat.
Aquest any 2019 es celebra el seu 10è aniversari.
Per aquesta raó, el Departament de Cultura de la Generalitat de Catalunya, l'Ajuntament de Tremp, el Consell Comarcal del Pallars Jussà i la Diputació de Lleida estan coordinant una sèrie d'activitats per celebrar aquesta efemèride i fer difusió d'aquest arxiu comarcal i apropar-lo encara més a la ciutadania.
Programa d'activitats dels 10 anys
Durant aquesta setmana del 8 al 14 de juny els arxius celebrem la Setmana i el Dia Internacional dels Arxius amb moltes i variades activitats.
El dilluns dia 8 de juny, dintre del projecte Catalunya des dels arxius: esdeveniments i festes populars digitals.
Primavera fotogràfica, hem preparat una sèrie de cinc petites biografies i cinc petits àlbums de fotografies de cinc dels fotògrafs més importants de la nostra comarca del Pallars Jussà per tal que pugueu gaudir de moltes imatges del passat, ho podeu consultar a la pàgina web de l'ACPJ:
Els fotògrafs seleccionats han estat:
El dimecres dia 10 de juny, dintre del projecte Catalunya des dels arxius: esdeveniments i festes populars digitals.
L'Arxiu Comarcal del Pallars Jussà ha preparat un breu recorregut sobre la història de la festivitat del Corpus Christi a la nostra comarca, amb el títol: La Festivitat del Corpus Christi al Pallars Jussà (1510-1981).
Basant el seu contingut en la recerca mitjançant les eines següents:
Miquel Lledós i Mir i el seu llibre Història de l'antiga vila, avui ciutat de Tremp de l'any 1917.
Reportatge fotogràfic de la festivitat del Corpus Christi de Tremp, vist pel fotògraf Andreu Gelabert i Magret (anys 1960-1970).
El divendres 12 de juny, es podrà fer una visita virtual a l'Arxiu Comarcal del Pallars Jussà i la participació en un petit vídeo del Sr.
Pablo Martínez Delgado, col·laborador voluntari de l'arxiu comarcal, explicant la seva relació i col·laboració amb l'arxiu i el projecte FEM ESPORT FEM ARXIU.
També presentarem les bases de la 10a Beca de recerca del Pallars Jussà, Mossèn Jesús Castells i Serra 2020.
I farem dues exposicions virtuals, coordinades pel col·laborador voluntari Pablo Martínez, relacionades amb el món de l'esport a la comarca amb els títols:
Fites esportives al Pallars Jussà (1a part 1883-1936)
Fites esportives al Pallars Jussà (2a part 1940-1975)
Desitgem que tingueu molt bona Setmana Internacional dels Arxius.
Un any més, coincidint amb la Setmana Internacional dels Arxius 2020, i a pesar de la Covid-19, des de l'Arxiu Comarcal del Pallars Jussà us volem presentar un producte digital que porta per títol: Fites esportives al Pallars Jussà (1883-1975).
El projecte recull fotografies, cartells, díptic, revistes, documents, etc. Fan referència a les fites esportives més importants que han tingut lloc a la nostra comarca del Pallars Jussà, des de l'any 1883 en la que tenim una de les primeres notícies esportives a la comarca, fins a l'any 1975.
Un recull de fites esportives coordinat per col·laborador voluntari Pablo Martínez i que forma part d'un projecte molt més ample, que des de fa més de cinc anys estem portant a terme amb el títol de: Fem esport, fem arxiu, que té com a finalitat recuperar la documentació textual i gràfica dels clubs, entitats esportives i esportistes de la comarca del Pallars Jussà, per tal de conservar-la i donar-la a conèixer.
Amb motiu de la Setmana Internacional dels Arxius 2020, molts arxius catalans han preguntat als seus usuaris o col·laboradors quina opinió i relació tenen amb els seus arxius comarcals.
Us adjuntem un petit vídeo que forma part del projecte global de Persones, vides, arxius, on el Sr.
Pablo Martínez explica la seva relació i col·laboració amb l'Arxiu Comarcal del Pallars Jussà.
Desitgem que us agradi i que tingueu una molt bona Setmana Internacional dels Arxius 2020.
633 documents en línia amb informació sobre el pas de fugitius del nazisme per la presó de Sort
Visita de Charles E Yeager a Sort el 14 d'octubre de 2010.
Anotació d'entrada de Charles E. Yeager, pilot americà, el 31 de març de 1944.
Durant la Segona Guerra Mundial milers de persones creuaren els Pirineus fugint del nazisme.
Una de les rutes d'evasió unia els departaments francesos de l'Arieja i l'Alta Garona amb el Pallars Sobirà, passant per la vila de Sort, i era anomenada "El camí de la llibertat".
Els fugitius podien ser persones i famílies jueves, soldats i aviadors aliats, joves francesos en edat militar que podien ser reclutats per l'exèrcit nazi, o persones perseguides per altres motius.
Per al cas concret dels jueus, la Diputació de Lleida, amb la col·laboració dels Consell Comarcals i ajuntaments del territori, ha posat en marxa el projecte Perseguits i salvats, que ha recuperat i senyalitzat les rutes d'evasió dels refugiats jueus a través del Pirineu de Lleida durant la Segona Guerra Mundial.
Alguns dels fugitius moriren en el camí, molts assoliren la llibertat, i uns altres foren detinguts per la Guàrdia Civil.
Aquests darrers foren ingressats a la presó de Sort, que fou el primer centre de recepció i reclusió dels fugitius interceptats al Pallars Sobirà i la Vall d'Aran.
L'estada dels detinguts a Sort era de pocs dies, una etapa abans del seu trasllat a Lleida.
El seu destí varià en funció del moment de la guerra: alguns foren deportats a França, altres varen poder marxar d'Espanya i molts van ser ingressats en camps de concentració i presons fins que les seves ambaixades o la Creu Roja aconseguiren el seu alliberament.
El 23 de juny de 2014 va tenir lloc a l'Arxiu Comarcal del Pallars Sobirà la presentació del projecte Perseguits i salvats.
En el marc de la dita presentació, l'ambaixador de l'estat d'Israel a Espanya, senyor Alon Bar, va activar la càrrega d'imatges per tal de fer visibles a Arxius en línia els documents que contenen informació sobre el pas dels fugitius del nazisme per la presó de Sort.
Es tracta dels documents que ordenen el seu ingrés a la presó, o la seva sortida cap a Lleida, i que formen part de la correspondència del fons de l'Ajuntament de Sort.
Són un conjunt de 633 documents amb un total de 1123 imatges.
CALVET, Josep: Les muntanyes de la llibertat.
El pas dels evadits pels Pirineus durant la Segona Guerra Mundial.
Tanquem els dilluns del 24 d'agost al 14 de setembre.
Ens trobareu en el nostre horari habitual de 9 a 14h de dimarts a divendres.
L'Arxiu Comarcal del Pallars Sobirà romandrà tancat els dilluns 24 i 31 d'agost i 7 i 14 de setembre.
Ens podreu trobar, però, en el nostre horari habitual de 9 a 14h de dimarts a divendres.
Recordeu que per venir a consultar documentació heu de demanar cita prèvia trucant al 973 621 409 o bé enviant un correu a [EMAIL]
Moltes gràcies i disculpeu les molèsties.
És tracta del 5è fons de documentació municipal ingressat a l'arxiu comarcal des de la seva inauguració l'any 2009
Acte de signatura del conveni entre l'alcalde de Senterada Sr Antoni Toló Cierco i el president del Consell Comarcal del Pallars Jussà, Sr.
Postal de Senterada vista per Silvio Gordó Montaña a mitjans del segle passat
El passat 2 d'abril, es va signar el conveni de cessió en comodat del fons documental de l'Ajuntament de Senterada amb el Consell Comarcal del Pallars Jussà, per a ésser custodiat a l'Arxiu Comarcal del Pallars Jussà (ACPJ).
L'acte de signatura del contracte de cessió va estar presidit per, Antonio Toló Cierco, alcalde de Senterada, i Joan Ubach Isanta, president del Consell Comarcal del Pallars Jussà.
L'acte finalitzarà el seu tràmit amb la signatura del conveni per part del conseller del Departament de Cultura.
Dels 14 municipis que integren la comarca del Pallars Jussà ja han ingressat a l'Arxiu els fons municipals de Tremp, Talarn, Llimiana i Salàs de Pallars.
El darrer ingrés de l'Ajuntament de Senterada serà el cinquè fons municipal ingressat en els cinc anys de vida de l'ACPJ des de la seva inauguració, el 12 de febrer de 2009.
El fons consta de 166 capses d'arxiu definitiu, uns 16 metres lineals, amb una cronologia que va des de mitjans del segle XIX a finals del XX.
La documentació ingressada està formada per sèries produïdes en l'exercici de les funcions i activitats municipals com: administració municipal, administració de justícia, agricultura i ramaderia, associacions, beneficència, cultura, defensa, demografia, eleccions, església, convents, etc.
L'Ajuntament de Senterada ha facilitat també a l'ACPJ, un inventari elaborat a l'any 1989, pels historiadors Francesc Prats i Armengol i Josep Armengol i Segú.